
	1.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums
Pašreiz Apgrūtināto teritoriju informācijas sistēmas likuma 8. panta 1. punkta a) apakšpunktā par ģeodēzisko punktu (tātad visu ģeodēzisko punktu) datu sniedzēju Apgrūtināto teritoriju informācijas sistēmā (turpmāk – ATIS) ir noteikta Latvijas Ģeotelpiskās informācijas aģentūra. Ņemot vērā projektu, kas atbildību par vietējā ģeodēziskā tīkla punktiem nodod pašvaldībai, ja turpmāk kā datu sniedzējs par vietējā ģeodēziskā tīkla punktiem ATIS ir jānosaka vietējā pašvaldība, tad lūdzam norādīt anotācijā, ka ir jāveic grozījumi Apgrūtināto teritoriju informācijas sistēmas likumā (to nav iespējams paredzēt Ministru kabineta noteikumu līmenī, tā kā likumam ir augstāks juridiskais spēks). Šobrīd netiek virzīti šādi grozījumi Apgrūtināto teritoriju informācijas sistēmas likumā. Līdz šādi grozījumi Apgrūtināto teritoriju informācijas sistēmas likumā tiks veikti, pienākums iesniegt ATIS datus par visiem ģeodēziskajiem punktiem (t.sk. par vietējā ģeodēziskā tīkla punktiem) saglabājas Latvijas Ģeotelpiskās informācijas aģentūrai.
Saskaņā ar Aizsargjoslu likuma 20. panta 1. punktu ap vietējā ģeodēziskā tīkla punktiem, kuriem apvidū ir ierīkots pastāvīgs ģeodēziskā punkta centrs, tiek noteiktas aizsargjoslas un atbilstoši Apgrūtināto teritoriju informācijas sistēmas likuma 3. panta pirmajai daļai vietējā ģeodēziskā tīkla punkti un to aizsargjoslas ir jāreģistrē ATIS.

